


CONTRACT DE SERVICII

1. Preambul
În temeiul Legii nr. 98/2016 privind achizițiile publice, cu modificările și completările ulterioare și HG nr.395/2016 privind Normele metodologice de aplicare a prevederilor referitoare la atribuirea contractului de achiziție publică/acordului-cadru, cu modificările și completările ulterioare, s-a încheiat prezentul contract de servicii,
între
COMUNA PÂRTEȘTII DE JOS, cu sediul în localitatea Pârteștii de Jos, comuna Pârteștii de Jos, cod poștal 727425, județul Suceava, telefon  0711965141/0740789921, e-mail pirtestii@yahoo.com , cod de identificare fiscală 4441182, reprezentată prin primar Mireuță Spiridon, în calitate de Achizitor, pe de o parte,
[bookmark: bookmark0][bookmark: bookmark1]Și

................,  str. ..................., ........... , jud. ........., tel ....................., fax ......................., înregistrată la Registrul Comerțului sub nr. ................................. cont bancar............................., deschis la ................................reprezentată prin dl. ........................, funcția ..............., în calitate de Prestator, pe de altă parte,


2. Definiții
2.1 În prezentul contract următorii termeni vor fi interpretați astfel:
a) contract de achiziție publică- contractul cu titlu oneros, asimilat potrivit legii, actului administrativ, încheiat în scris între unul sau mai mulți operatori economici și una ori mai multe autorități contractante, care are ca obiect execuția de lucrări, furnizarea de produse sau prestarea de servicii;
b) contract de achiziție publică de servicii- contractul de achiziție publică care are ca obiect prestarea de servicii, altele decât cele care fac obiectul unui contract de achiziție publică de lucrări;
c) achizitor și prestator - părțile contractante, așa cum sunt acestea numite în prezentul contract;
d) prețul contractului - prețul plătibil prestatorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;
e) servicii - activități a căror prestare fac obiect al contractului;
f) produse - echipamentele, mașinile, utilajele, piesele de schimb și orice alte bunuri cuprinse în anexa/anexele la prezentul contract și pe care prestatorul are obligația de a le furniza aferent serviciilor prestate, conform contractului;
g) cerințe ale achizitorului - caietul de sarcini ce a stat la baza elaborării propunerii tehnice de către prestator;
h) despăgubire generală - suma neprevăzută expres în contract, care este acordată de către instanță de judecata sau este convenită de către părți ca și despăgubire plătibilă părții prejudiciate în urma încălcării contractului de către cealaltă parte;
i) penalitate contractuală- despăgubirea stabilită în contract ca fiind plătibilă de către una din părți către cealaltă parte, în caz de neîndeplinire sau îndeplinire necorespunzătoare a obligațiilor din contract;
j) forța majoră - un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forța majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
k) zi - zi calendaristică;
l) an - 365 de zile;
3. [bookmark: bookmark2][bookmark: bookmark3]Interpretare
3.1 În prezentul contract, cu excepția unei prevederi contrare, cuvintele la forma singular vor include forma de plural și vice-versa, acolo unde acest lucru este permis de context.
3.2 Termenul "zi" sau "zile" sau orice referire la zile reprezintă zile calendaristice dacă nu se specifică în mod diferit.
Clauze obligatorii
4. [bookmark: bookmark4][bookmark: bookmark5]Obiectul principal al contractului
4.1. (1) - Prestatorul se obligă să presteze Servicii de consultanță de specialitate privind întocmirea/depunerea cererii de finanțare, servicii în managementul proiectului și depunerea tuturor documentelor solicitate prin Ghidul Solicitantului, conform  Programului INTERREG VI-A NEXT Hungary – Slovakia – Romania – Ukraine 2021-2027 O.S. 2.1. Equal acces to medical healtcare pentru un proiect tip RSP (Regular-scale project), cu tilul: „Dotări și infrastructură medicală modernă pentru îmbunătățirea cooperării transfrontaliere dintre Hertsa, regiunea Cernăuți, Ucraina și Pârteștii de Jos, jud. Suceava, România” (Modern Medical Endowments and facilities to improve cross-border cooperation betwin Hertsa and Pârteștii de Jos);
(2) De asemenea, Prestatorul se obligă să asigure asistența necesară întocmirii dosarului proiectului ce va fi încărcat în cadrul platformei https://huskroua.interregplus.eu/21-27.
4.2. Serviciile ce fac obiectul prezentului contract vor fi prestate în perioada convenită și în conformitate cu obligațiile stabilite prin acesta.
4.3. Prestarea serviciilor de consultanță ce fac obiectul prezentului contract de servicii include următoarele activități/obligații pentru prestator:
4.3.1) întocmire cerere de finanțare și depunerea acesteia, împreună cu toate anexele și documentele suport solicitate prin Ghidul solicitantului, în sistemul electronic https://huskroua.interregplus.eu/21-27.
4.3.2) suport în vederea emiterii actelor și hotărârilor necesare de catre Autoritatea Contractantă
4.3.3 suport în vederea formulării răspunsului la clarificări (dacă este cazul) și încărcarea documentelor solicitate în sistemul electronic https://huskroua.interregplus.eu/21-27.
4.3.4 în cazul admiterii proiectului la finanțare, prestatorul va sprijini Beneficiarul în pregătirea tuturor documentelor solicitate în etapa de precontractare, încărcarea acestora în sistemul electronic https://huskroua.interregplus.eu/21-27.
4.3.5) în cazul în care sunt solicitate clarificări în etapa de precontractare, va sprijini Beneficiarul să răspundă la acestea în termen și le va încărca în sistemul electronic Mysmis
4.4 - Achizitorul se obligă să plătească prestatorului prețul convenit pentru îndeplinirea prezentului contract de servicii.
5. [bookmark: bookmark6][bookmark: bookmark7]Prețul contractului
5.1. (1) Prețul convenit pentru îndeplinirea contractului, respectiv prețul serviciilor prestate, plătibil Prestatorului de către Achizitor este de ________________ la care se adaugă TVA-ul aferent în conformitate cu legislația în vigoare.
5.2. Cursul leu /euro este cel al Bancii Central Europene din data _______ , respectiv __ lei/euro
5.3. Plata prețului se va face astfel:_______________
6. [bookmark: bookmark8][bookmark: bookmark9]Durata contractului
6.1 - Durata de prestare a serviciilor de consultanta este de la data semnarii contractului de servicii până la îndeplinirea tuturor obligațiilor reciproce ce revin părților în baza sa.
7. [bookmark: bookmark10][bookmark: bookmark11]Executarea contractului
7.1 - Prestarea serviciilor privind scrierea cererii de finantare va începe în ziua următoare semnării contractului de către ambele părți și nu va depăși termenul maxim stabilit pentru apelul de Programului INTERREG VI-A NEXT Hungary – Slovakia – Romania – Ukraine, 2nd Call for Proposals OS 2.1. Equal access to health care – Regular Scale Project (RSP).
8. [bookmark: bookmark12][bookmark: bookmark13]Documentele contractului
8.1 - Documentele contractului sunt reprezentate de:
- extrasul din SEAP, cod unic de achizitie: DA................., care atestă efectuarea achiziției directe a serviciilor ce fac obiectul prezentului contract prin mijloace electronice.
9. [bookmark: bookmark14][bookmark: bookmark15]Obligațiile principale ale prestatorului
9.1.  (1) Prestatorul se obligă să presteze servicii generale de consultanță privind întocmirea cererii de finanțare și depunerea tuturor documentelor solicitate prin Ghidul Solicitantului, conform   Programului INTERREG VI-A NEXT Hungary – Slovakia – Romania – Ukraine, 2nd Call for Proposals, OS 2.1. Equal access to health care – Regular Scale Project (RSP),.

9.1 (2) De asemenea, prestatorul se obligă să asigure asistența necesară elaborării documentelor administrative, în conformitate cu cerințele prevăzute la nivelul Ghidului Solicitantului pentru apelul de proiecte INTERREG VI-A NEXT Hungary – Slovakia – Romania – Ukraine, 2nd Call for Proposals, OS 2.1. Equal access to health care – Regular Scale Project (RSP),.
(3) În cazul în care pe parcursul verificării și evaluării proiectului vor fi transmise solicitări de clarificări Achizitorului cu privire la documentele elaborate de Prestator, acesta din urmă se obligă să-i asigure primului asistența și suportul necesare pentru formularea răspunsurilor.
(4) Prestarea serviciilor ce fac obiectul prezentului contract se va face cu respectarea prevederilor Ghidului solicitantului pentru apelul de proiecte INTERREG VI-A NEXT Hungary – Slovakia – Romania – Ukraine, 2nd Call for Proposals OS 2.1. Equal access to health care – Regular Scale Project (RSP).
9.2 - Prestatorul se obligă să presteze serviciile ce fac obiectul prezentului contract, conform prevederilor art.4.3 lit.a)-h) , cu profesionalismul și promptitudinea cuvenite angajamentului asumat.
9.3 - De asemenea, prestatorul se obligă:
a) să controleze în permanență calitatea serviciilor prestate;
b) să asigure alocarea de resurse umane ce dețin expertiza necesară prestării serviciilor conform obligațiilor asumate prin prezentul contract;
c) să asigure logistica necesară pentru desfășurarea activității experților, cât și pentru deplasările necesare îndeplinirii obiectului contractului atât la sediul Achizitorului, dar și în alte locații în care se vor organiza, după caz, întâlniri cu alți participanti instituționali relevanți;
d) să asigure Achizitorului sprijinul necesar organizării întâlnirilor de lucru cu participanții relevanți pentru parcurgerea tuturor formalităților procedurale pe care le presupune elaborarea și depunerea proiectului;
e) să asigure asistență și suport în vederea colectării datelor necesare elaborării documentelor ce trebuie incluse în dosarul de finanțare ce va fi depus;
f) să asigure consultanță pentru verificarea încadrării solicitantului în criteriile de eligibilitate prevăzute de Ghidul solicitantului pentru apelul de proiecte INTERREG VI-A NEXT Hungary – Slovakia – Romania – Ukraine, 2nd Call for Proposals. OS 2.1. Equal access to health care – Regular Scale Project (RSP),.
g) să asiste Achizitorul în întocmirea documentelor administrative și de eligibilitate, în conformitate cu cerințele prevăzute la nivelul Ghidului Solicitantului;
h) să asigure consultanță pentru verificarea conformității și eligibilității documentației tehnico- economice din perspectiva respectării conținutului cadru reglementat de legislația în vigoare, dar și al criteriilor incluse în grilele anexate la ghidul solicitantului;
i) să elaboreze raportul incluzând activităților prevăzute la punctul 4.3. lit. a) din prezentul contract, cu detalierea aspectelor specifice referitoare la analiza conformității și eligibilității documentației tehnico-economice în termen de maxim 10 zile lucrătoare de la predarea de Achizitor către Prestator a documentațiilor tehnice;
j) să elaboreze cererea de finanțare înăuntrul termenului maxim prevăzut de Ghidul Solicitantului apelul de proiecte INTERREG VI-A NEXT Hungary – Slovakia – Romania – Ukraine, 2nd Call for Proposals cu condiția punerii la dispoziție de către Achizitor a tuturor documentelor necesare cu cel mult 7 zile înaintea termenului stabilit pentru depunerea proiectului, cu încadrarea în termenul maxim al apelului de proiecte;
k) să asiste Achizitorul în formularea eventualelor răspunsuri la solicitările de clarificări primite pe parcursul evaluării cererii de finanțare cu privire la documentele elaborate de prestator;
l) să efectueze modificările solicitate de Achizitor în cadrul documentelor elaborate de Prestator, în situația în care se impune redepunerea dosarului de finanțare, în cadrul aceluiași apel de proiecte sau intervin modificări în cuprinsul Ghidului solicitantului.
9.4 - Prestatorul se obligă să despăgubească achizitorul împotriva oricăror:
i) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu serviciile prestate, și
ii) daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea obligațiilor asumate prin contract.
9.5 - Prestatorul va considera toate documentele și informațiile care îi sunt puse la dispoziție referitoare la prezentul contract drept private și confidențiale, după caz, și nu va publica sau divulga niciun element al prezentului contract fără acordul scris, prealabil, al Achizitorului. Dacă există divergențe cu privire la necesitatea publicării sau divulgării în scopul executării prezentului contract, decizia finală va aparține Achizitorului.
9.6. - Prestatorul se va abține de la orice declarație publică privind derularea contractului fără aprobarea prealabilă a Achizitorului și de la a se angaja în orice altă activitate care intră în conflict cu obligațiile sale față de Achizitor conform prezentului contract.
9.7. - Prestatorul se obligă să supravegheze prestarea serviciilor, să asigure resursele umane, materialele, echipamentele și orice alte asemenea, fie de natură provizorie, fie definitivă, cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil pentru atingerea obiectivelor contractului.
9.8. - Prestatorul va furniza Achizitorului, la cerere, documente justificative cu privire la condițiile în care se execută Contractul.
9.9. - Prestatorul se obligă să păstreze confidentialitatea datelor, informatiilor si documentelor, ca urmare a aducerii la îndeplinire a clauzelor prezentului contract.
10. [bookmark: bookmark16][bookmark: bookmark17]Obligațiile principale ale achizitorului
10.1. Achizitorul se obligă să plătească prețul convenit în prezentul contract pentru serviciile prestate, conform prevederilor art. 5.2 din prezentul contract.
10.2 - Achizitorul se obligă să adopte o pozitie pro-activă în indeplinirea contractului și să pună la dispoziția prestatorului orice facilități și/sau informații pe care acesta le-a cerut și pe care le consideră necesare pentru îndeplinirea contractului.
10.3. - Dacă Achizitorul nu onorează facturile în termen de 30 zile de la expirarea perioadei convenite, Prestatorul are dreptul de a sista prestarea serviciilor. Imediat ce achizitorul onorează factura, Prestatorul va relua prestarea serviciilor în cel mai scurt timp posibil.
10.4. Achizitorul se obligă, asemenea, să pună la dispoziția Prestatorului documentația tehnico- economică ulterior predării acesteia de către elaborator în vederea analizării eligibilității și conformității acesteia precum și a tuturor informațiilor necesare acestuia pentru îndeplinirea obligațiilor ce îi revin conform prezentului contract.
10.5 Achizitorul se obligă să se asigure că recomandările și concluziile raportului de analiză prevăzut la art. 9.3 lit. i) sunt preluate la nivelul documentațiilor tehnico-economice analizate.
11. [bookmark: bookmark18][bookmark: bookmark19]Sancțiuni pentru neîndeplinirea culpabilă a obligațiilor
11.1 În cazul în care, din vina sa exclusivă, Prestatorul nu reușește să-și execute obligațiile asumate prin contract, atunci Achizitorul are dreptul de a deduce din prețul contractului, ca penalități, o sumă echivalentă cu 0,01% pe zi din plata neefectuată, pentru fiecare zi de întârziere, până la îndeplinirea efectivă a obligațiilor.
11.2 - În cazul în care Achizitorul nu onorează facturile în termen de 30 de zile de la expirarea perioadei convenite, atunci Prestatorul are dreptul de a cere ca penalități, o sumă echivalentă cu 0,01% pe zi din plata neefectuată, pentru fiecare zi de întârziere, până la îndeplinirea efectivă a obligațiilor.
11.3 - Nerespectarea obligațiilor asumate prin prezentul contract de către una dintre părți, în mod culpabil, dă dreptul părții lezate de a cere rezilierea contractului și de a pretinde plata de daune- interese.
11.4 - Achizitorul își rezervă dreptul de a denunța unilateral contractul, printr-o notificare scrisă adresată Prestatorului, fără nici o compensație, dacă acesta din urmă dă faliment, cu condiția ca această denunțare să nu prejudicieze sau să afecteze dreptul la acțiune sau despăgubire pentru Prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.
Clauze specifice
12. [bookmark: bookmark20][bookmark: bookmark21]Recepție și verificări
12.1 - Achizitorul are dreptul de a verifica modul de prestare a serviciilor.
12.2 - Verificările vor fi efectuate de către Achizitor prin reprezentanții săi împuterniciți, în conformitate cu prevederile prezentului contract. Achizitorul are obligația de a notifica în scris Prestatorului, identitatea persoanelor împuternicite pentru acest scop.
13. [bookmark: bookmark22][bookmark: bookmark23]Începere, finalizare, întârzieri, sistare
13.1 - (1) Prestatorul are obligația de a începe prestarea serviciilor, în ziua următoare celei în care a fost încheiat contractul.
(2) În cazul în care Prestatorul suferă întârzieri și/sau suportă costuri suplimentare, datorate în exclusivitate Achizitorului, părțile vor stabili de comun acord prelungirea perioadei de prestare a serviciului.
13.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată în perioada stabilită trebuie finalizate în termenul convenit de părți, termen care se calculează de la data începerii prestării serviciilor.
(2) În cazul în care:
i) orice motive de întârziere, ce nu se datorează Prestatorului, sau
ii) alte circumstanțe neobișnuite susceptibile de a surveni, altfel decât prin încălcarea contractului de către Prestator, îndreptățesc Prestatorul de a solicita prelungirea perioadei de prestare a serviciilor sau a oricărei faze a acestora, atunci părțile vor revizui, de comun acord, perioada de prestare și vor semna un act adițional.
13.3 - Dacă pe parcursul îndeplinirii contractului Prestatorul nu respectă obligațiile asumate prin prezentul contract, acesta are obligația de a notifica acest lucru, în timp util, Achizitorului.
Modificarea datei/perioadelor de prestare asumate sau modificarea oricăror clauze cuprinse în contract, se va face cu acordul părților, prin încheierea unui act adițional.
13.4 - În afara cazului în care Achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalități prestatorului.
14. [bookmark: bookmark24][bookmark: bookmark25]Modificarea contractului
14.1. Părțile au dreptul, pe durata perioadei de valabilitate a contractului, de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de art. 221-222 din Legea nr. 98/2016,cu modificările și completările ulterioare, coroborate cu prevederile referitoare la modificări contractuale din HG nr. 395/2016 (art. 164 și 165).
14.2. Modificările nesubstanțiale sunt singurele modificări ale contractului care pot fi făcute fără organizarea unei noi proceduri de atribuire.
15. [bookmark: bookmark26][bookmark: bookmark27]Subcontractanți
15.1 - Prestatorul are obligația, în cazul în care subcontractează părți din Contract, de a încheia contracte cu subcontractanții desemnați, în aceleași condiții în care el a semnat prezentul Contract cu Achizitorul.
15.2 - (1) Prestatorul are obligația de a prezenta la încheierea Contractului toate contractele încheiate cu subcontractanții desemnați.
(2) Lista subcontractanților, cu datele de identificare ale acestora, cât și contractele încheiate cu aceștia se constituie în anexe la Contract.
15.3 - (1) Prestatorul este pe deplin răspunzător față de Achizitor de modul în care îndeplinește Contractul.
(2) Subcontractantul este pe deplin răspunzător față de Prestator de modul în care își îndeplinește partea sa din Contract.
(3) Prestatorul are dreptul de a pretinde daune-interese subcontractanților dacă aceștia nu își îndeplinesc partea lor din Contract.
15.4 - Prestatorul poate schimba oricare subcontractant numai dacă acesta nu și-a îndeplinit partea sa din Contract. Schimbarea subcontractantului nu va determina modificarea Prețului Contractului și se va face numai cu acordul achizitorului.
16. [bookmark: bookmark28][bookmark: bookmark29]Rezilierea contractului
16.1 - Nerespectarea obligațiilor asumate prin prezentul contract de către una dintre părți, din culpa sa exclusivă și în mod repetat, dă dreptul părții lezate de a considera contractul de drept reziliat si de a pretinde plata de daune-interese.
16.2 - Rezilierea va opera de plin drept la expirarea unui termen de 10 zile de la transmiterea notificarii scrise de catre partea lezată, dacă partea in culpă nu-și îndeplineste obligatiile asumate in acest termen.
16.3 - Achizitorul își rezervă dreptul de a denunța unilateral contractul de servicii, în cel mult 10 de zile de la apariția unor circumstanțe care nu au putut fi prevăzute la data încheierii contractului și care conduc la modificarea clauzelor contractuale în așa măsură încât îndeplinirea contractului respectiv ar fi contrară interesului public sau, în situația în care ar conduce la modificarea substanțilaă a contractului de achiziție publică.
16.4 - În situația prevazuta la punctul 16.3, Prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.
16.5 - Părțile au convenit de comun acord ca prezentul contract să înceteze de plin drept cu punerea în intârziere a Prestatorului, fără alte formalități și fără intervenția instanței de judecată, în următoarele situații:
a) dacă prestatorului îi sunt retrase sau nu obține autorizațiile, avizele sau orice alte documente necesare executării obligațiilor contractuale, prevăzute în ofertă;
b) nu își îndeplinește obligațiile prevăzute în prezentul contract;
c) încălcarea de către una din părți a obligațiilor sale, după ce a fost notificată, în scris, de cealaltă parte că o nouă nerespectare a obligațiilor contractuale va conduce la rezilierea contractului.
16.6 - Prezentul contract încetează, fără intervenția instanțelor de judecată, într-una din următoarele situații:
a) expirarea duratei stipulate în contract, inclusiv a duratei de prelungire a acestuia, prin act adițional;
b) prin acordul părților;
c) prin reziliere în conditiile legii și cele din prezentul contract, de către una din părți urmare a neîdeplinirii obligațiilor contractuale de către cealaltă parte, cu condiția notificării prealabile a celeilalte părți în termenul prevazut la pct. 16.7 .
d) prin sau dizolvarea uneia dintre părți din contract;
e) prin denunțarea unilaterală de către una dintre părți cu condiția unei notificări prealabile a celeilate părți în termenul prevazut la pct. 16.7.
f) alte clauze prevăzute de legislația în vigoare.
16.7 - Partea care invocă încetarea contractului va notifica celeilalte părți cauza de încetare cu minimum 10 zile înainte de data la care urmează să-și producă efectele.
16.8 - Prevederile acestui articol nu înlatură raspunderea părții care în mod culpabil a cauzat încetarea contractului .
17. [bookmark: bookmark32][bookmark: bookmark33]Forța majoră
17.1 - Forța majoră este constatată de o autoritate competentă.
17.2 - Forța majoră exonerează parțile contractante de îndeplinirea obligațiilor asumate prin prezentul contract, pe toată perioada în care aceasta acționează.
17.3 - Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuvin părților până la apariția acesteia.
17.4 - Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
17.5 - Partea contractantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.
17.6 - Dacă forța majoră acționează sau se estimează ca va acționa o perioadă mai mare de 1 lună, fiecare parte va avea dreptul să notifice celeilalte părți încetarea de drept a prezentului contract, fără ca vreuna din părți să poată pretindă celeilalte daune-interese.
18. [bookmark: bookmark34][bookmark: bookmark35]Soluționarea litigiilor
18.1 - Achizitorul și Pestatorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.
18.2 - Dacă, după 15 zile de la începerea acestor tratative, Achizitorul și Prestatorul nu reușesc să rezolve în mod amiabil o divergență contractuală, fiecare parte poate solicita ca disputa să se soluționeze de către instanțele judecătorești competente din România.
19. [bookmark: bookmark36][bookmark: bookmark37]Limba care guvernează contractul
19.1 - Limba care guvernează contractul este limba română.
20. [bookmark: bookmark38][bookmark: bookmark39]Comunicări
20.1 - (1) Orice comunicare între părți, referitoare la îndeplinirea prezentului contract, trebuie să fie transmisă în scris, să poarte numele și prenumele persoanei care a întocmit-o, semnatură și stampilă. (2) Orice document scris trebuie înregistrat atât în momentul transmiterii, cât și în momentul primirii.
20.2 - Comunicările între părți se pot face și prin telefon, fax sau e-mail cu condiția confirmării în scris a primirii comunicării.
21. [bookmark: bookmark42][bookmark: bookmark43]Legea aplicabilă contractului
21.1 - Contractul va fi interpretat conform legilor din România.
Părțile au înteles să încheie prezentul contract în 2 exemplare originale, un exemplar pentru Achizitor și un exemplar pentru Prestator.

